Danmarks middelalder

Danmarks middelalder settes mellom 1047 (Svend Estridsens besteg tronen) og 1536 (reformasjonen). Året da Svend Estridsen ble konge av Danmark, symboliserer overgangen fra den danske vikingtiden til den danske middelalderen. Dette er senere enn inledningen til den europeisk middelalderen, hvilket skyldes at Danmark aldri kom under direkte romersk innflytelse. Perioden mellom 400 og 800 kalles merovingertiden (eller også sen jernalder), og perioden mellom 800 og 1047 kalles vikingtiden. Det er altså etter dette at den danske middelalderen begynner.

Endringer 
I årene mellom 1047 og 1397 ble forholdene på mange plan endret: de økonomiske, samfunnsmessige, politiske såvel som de religiøse, og landskapet fikk et utseende som det skulle beholde helt fram til utskiftningen av landsbyfellesskapet i begynnelsen på 1800-tallet. Brytningen mellom den gamle vikingkulturen og den nye europeiske kulturen var opphav til alvorlige problemer i Danmark. Det at kongen skulle velges, ga anledning til stridigheter gjennom en stor del av 1100-tallet. Tidvis ble disse så alvorlige at de utartet i borgerkrigsliknende tilstander.

Også blant befolkningen var den tidlige middelalderen en periode med mange og avgjørende endringer. I løpet av 250 år ble de økonomiske betingelsene for utenrikshandelen forandret, fra vikingtidens kombinerende handels- og røverøkonomi til Hanseatenes monopol på de viktigste delene av handelen. Samtidig slo den katolske samfunnsmodellen igjennom, så alt ble regulert av Bibelens normer. Kongemakten ble fast etablert, den jordeiende adelen fikk makt, og kirken fikk betydelig innflytelse. Alt ble nå styrt av det føydalske systemet av plikter og privilegier.

Etterhvert ble danskene også kristne, dog dette gikk veldig sakte. Selv på Saxos tid fantes det hedninger . Det ble bygget soknekirker overalt, og presteskap, bisper og munker ble en selvfølgelig del av hverdagen. Den kulturelle delen av livet var først preget av den gamle og nordiske felleskulturen, men etterhvert forsvant runeinnskriftene, vikingskipene og de lokale klesdraktene. Disse ble erstattet av latinske bokstaver, kogger og europeisk klesmote. Landsbyfelleskkapet, treskiftebruket og hjulplogen satte et markant preg på landskapet, hvilket også oppdelingen av jorden i eng, åker og beite gjorde.

Perioden anses som sluttet i 1397, da de tre skandinaviske landene enes om å opprette Kalmarunionen.

Kalmarunionen og reformasjonen 
Utdypende artikkel: Danmarks historie (1397–1536)

Denne perioden rammes inn av to begivenheter som fikk stor betydning for det senere forløpet av Danmarks historie. Perioden startet med at Nordens tre kroner ble samlet under den danske monarken i Kalmarunionen. Mot slutten av perioden medførte reformasjonen i det tysk-romerske rike at man ikke kunne bli enige om en felles konge, hvilket utløste grevefeiden.

Kildemateriale 

Med unntak av de veldig kortfattede oppøysningene på runesteinene, er det Widsith, Beowulf og andre skandinaviske forfattere som kommer betydelig senere (særlig Saxo Grammaticus), som beskriver kulturen i den tidligste delen av middelalderen i Danmark. Videre gir også Adam av Bremen også et innblikk i den tidlige delen av perioden. Mange kilder er sagn og legender oppsamlet fra muntlige overleveringer som har blitt bearbeidet for å stemme med senere behov og oppfatninger. Det er mulig at det ligger en historisk kjerne bak kildetekstene, men det er vanskelig å filtrere teiltakelser om omskrivninger fra sannheten.

Mer pålitelige er imidertid en lang rekke samtidige kilder. Disse unngår ikke å være tendensiøse. I tilfellene hvor tendensen skyldes tilblivelsesstedet og hensikten med å skrive ned og bevare kildeteksten, er det likevel forholdsvis lett å se inn bak forfatternes filter. Det dreier seg for det første om en rekke danske kilder:

 Klostrenes årbøker
 Klosterkrøkikene
 Nedskrevne lover (slik som Skånske lov og Jyske Lov)
 Rettsdokumenter (gavebrev, testamenter osv.)

Dessuten finnes det opplysninger om de danske forholdene på den tiden i noen utenlandske kilder. Disse finnes blant annet i:

 Arkivet i Vatikanet
 Det tysk-romerske rikets arkiver
 Verdslige og geistelige lensarkiver fra Nordtyskland
 Riksarkivet i Norge og riksarkivet i Sverige

Flere arkeologiske funn gir også et innblikk i perioden: både klesdrakter, bygninger og bruksgjenstander er funnet og analysert. Videre kan man også bruke mange av kirkene som ble bygget rundt om i landet på den tiden. Spesielt kalkmaleriene gir et bilde av livssyn, verdensoppfaning og påkledning. De mange kongegravene har inskripsjoner med navn og årstall, og gir informasjon om makthaverne.

Forskning 
Den eldste forskningen om dansk middelalder støttet seg tungt på Saxos Gesta danorum, men man innså rundt år 1900 hvor tendensiøs Saxo er. Den mer kritiske forskermåten ble innledet av to svensker: brødrene Lauritz og Curt Weibull , og den er blitt fulgt opp i ettertid av de danske middelalderforskerne: Eirik Aarup, Hal Koch og Inge Skovgaard-Petersen.

I en stor del av 1900-tallet ble forholdet mellom kongemakten og kirken et sentralt diskusjonstema for historikerne. De undret seg om det var kongemakten som benyttet seg av kirken, eller om det var omvendt, at kirken benyttet seg av kongemakten og bygget den opp. Aksel E. Christensen diskuterte også hvordan maktbalansen kan ha vært mellom kongen og adelen. Thomas Riis fulgte opp dette i en avhandling som handlet om organiseringen av den danske statsmakten 

Niels Skyum-Nielsen gikk i gang med å undersøke de nederste stendene i middelalderens danske samfunn. Arbeidet hans ble oppfulgt av Kai Hørby, som kunne påvise hvordan herremennenes jordbesittelser ga innflytelse og vekt . Dette ble ytterligere understreket av Erik Ulsigs undersøkelser av de danske godsene .

Forøvrig brukes også såkalt eksperimentell arkeologi, hvor genstander, drakter og bygninger fra perioden blir rekonstruert og prøvd ut. Dette foregår på blant annet Middelaldercentret og flere andre steder. Denne typen framgangsmåte gir informasjon om funksjonalitet, effektivitet og mye annet som ikke kan belyses ut ifra skriftlige kilder og arkeologiske funn .

Forholdene innenlands

Landsbyene
Mens lansbyene tidligere hadde blitt flyttet rundt på eierlagets jord (senere ofte ensbetydende med soknets jord), ble de nå stedfaste ved middelalderens begynnelse. Derfor kan man fastslå at landsbyene i Danmark ble grunnlagt ved overgangen mellom sen vikingtid og middelalder (ca. 1 000 - 1 100) selv om navnene deres er mye eldre, ofte helt tilbake til romersk jernalder (år 0 - 400).

Det er ikke tilfeldig at landsbyene ble stedfaste samtidig som den danske statsmakten ble fastlagt og danskene ble kristne. På den tiden ble nemlig treskiftebruket innført, og med det, fulgte en oppdeling av landsbyens jord i tre skifter, og størrelsen på gårdens åker kom an på størrelsen på gårdens mål. Med dette systemet ble det mulig å beskatte gårdene etter et rettferdig fordelingsprinsipp, men samtidig ble det urealistisk å flytte rundt på landsbyen.

I tillegg til den dyrkede marken hadde hver landsby en yttermark som besto av gresningsarealer (beite, engstykker og deler av skog). Denne eiendommen var felles, og kunne bruke av gårdrseierne etter behov.

Oppføringen av de mange soknekirkene bidro også sterkt til at landsbyene ble fast anlagt. Med kristendommen og byggingen av kirker kom det gravplasser i form av innhegnede kirkegårder til landsbyene, og den viede jorden kunne ikke brukes til noe annet senere.

Soknene var fra begynnelsen av underlagt herredene. Hver av disse hadde et møtested, et herredsting, der saker av forskjellig natur ble behandlet, og en dom ble gitt. I middelalderen ble herredene samlet i len. Dette var større landområder som hver var underlagt en lensmann, som regjerte på kongens vegne.

Håndverk 
Danmarks økonomi var stort sett basert på selvforsyning, så man produserte selv det man hadde behov for. Bare litt ble solgt til andre, på samme måte ble det bare kjøpt inn litt utenfra. Slik ble det beste håndverksarbeidet utført av bøndene selv. Hver landsby hadde som regel litt skog til disposisjon hvor man kunne hente tømmer til vedlikehold, møbler og liknende. Smedens arbeidsoppgaver ble imidertid utført av fagkyndige, det være seg skoing av hester, reparasjon og å lage verktøy og redskaper. I de større byene var det flere håndverkere fra samme faggruppe, og hver hadde da sin spesialitet. Med andre ord kunne en by gjerne ha flere smeder, der én lagde verktøy, en annen våpen osv.

I byene var håndverkerne organisert i laug. Disse byhåndverkerne hadde borgerskap i kjøpstaden, og dermed tillatelse til å utføre sitt yrke i byen. Sammen med kjøpmennene dannet de en stand i samfunnet som hadde sine egne rettigheter og plikter. Gjennom deres arbeid ble det oppført bygninger, skapt møbler og kunstverker m.m. som for det meste ble solgt til overklassen. Denne bestod av kirkefolk og adel.

Tidslinje

1000-tallet
 1050-1125: De danske landsbyene får fast beliggenhet
 1053: Svend Estridsen møtes med den tyske keiseren Henrik 3.
 1054: Det store skisma - brudd mellom paven og patriarken av Konstantinopel
 1060: Omorganisering av den danske kirke. Den danske mynten får monopol i landet
 1069: Det siste vikingtoktet finner sted
 1086: Mordet på Knut den hellige

1100-tallet 
 1103: Erkebispedømmet i Lund blir opprettet, og Erik Eiegod dør på pilegrimsreise
 1115: Knut Lavard blir hertug av Slesvig
 1120: Ælnoth skriver Knut den helliges levnet
 1122: Knut Lavard blir konge over obotritterne
 1131: Knut Lavard drepes ved Haraldsted
 1134: Slaget ved Fodevig
 1139: Roskildekrøniken blir skrevet ned av en ukjent person
 1143: Lübeck blir grunnlagt
 1146-57: Borgerkrig
 1150: Dansker utdannes ved universitetet i Paris; Skånemarkedet blir mer betydningsfullt.
 1157: Blodgildet i Roskilde; slaget på Grathe Hede
 1160: Første gang at murstein blir brukt i Danmark
 1162: Valdemarsmuren anlegges
 1167: Borgen i Havn bygges
 1169: Arkona og Rügen blir erobret
 1185: Venden blir dansk herredømme; Svend Aggesen skriver sin danmarkshistorie; Saxo begynner nedskrivingen av Gesta danorum
 1186: Ridderskapet blir innført (man slipper å betale skatt mot at man deltar i krig)
 1199: Skånske lov blir skrevet ned.

1200-tallet 
 1202: Knut den 6. blir byherre i Lübeck
 1213: Det middelalderske skattesystemet innføres senest dette året
 1216: Jernbyrd avskaffes som bevismiddel
 1219: Slaget ved borgen Lyndanisse: Estland blir erobret
 1222: Estland deles mellom Danmark og Sverdbroderordenen
 1223: Kong Valdemar den 2. og kronprinsen blir tatt til fange av Henrik av Schwerin
 1225: Kongen og kronprinsen blir kjøpt fri for 44 000 mark sølv og hele Holstein
 1231: Opplysningene i Kong Valdemars jordebok blir samlet inn
 1236: Sverdbroderordenen blir oppløst og blir del av Den tyske orden
 1241: Jyske Lov blir skrevet. Dette er den første kongelige lov i Danmark
 1260: Danmark blir angrepet av Holstein
 1261: Dansk nederlag ved slaget på Lohede
 1262: Albrecht den 1. av Braunschweig blir riksforstander
 1266-75: Danmark kommer under interdikt
 1276: Strid på Danehoffet mellom kongen og herremennene
 1282: Erik Klipping skriver under på den første håndfestningen
 1286: Erik Klipping myrdes i Finderup Lade; Valdemar av Slesvig blir riksforstander
 1289: Sjøkrig mellom Erik Menved og Eirik II Magnusson av Norge

1300-tallet 
 1301: Rostock blir erobret
 1313: Opprør i Nørrejylland
 1326: Gerhard av Holstein blir lensmann i Søderjylland
 1332: Skåne undergir seg den svenske kongen.
 1340: Gerhard av Holstein blir drept i Randers
 1346: Danmark selger Estland til Den tyske orden
 1347: Valdemar Atterdag drar på pilegrimsreise til Det hellige land. Svartedøden herjer i Europa fram til 1352, og Danmark rammes i 1350.
 1360: Skåne erobres
 1361: Öland og Gotland erobres
 1362-64: Krig mellom Danmark og Hansaforbundet
 1367-69: Ny krig mellom Danmark og Hansaforbundet
 1370: Freden i Stralsund. Skåne blir avstått til Hansaforbundet
 1372: Krutt snakkes om for første gang i Danmark
 1380: Personalunion mellom Norge og Danmark
 1385: Hansaforbundet gir Skåne tilbake til Danmark
 1397: Erik av Pommern krones til konge av Sverige, Norge og Danmark.

Referanser 
Denne artikkelen baserer seg på artikkelen fra samme artikkel på dansk Wikipedia per 4.-6. april 2014. Den danske artikkelen oppgir disse kildene:

Litteratur 
 Kulturhistorisk Leksikon for Nordisk Middelalder, bd. 1-22, 2. opl. 1980-82. ISBN angivelsen er litt komplisert ettersom hvert bind har sitt eget nr. De følger her:
 ISBN 87-423-0352-4 
 ISBN 87-423-0354-0 
 ISBN 87-423-0356-7 
 ISBN 87-423-0358-3 
 ISBN 87-423-0360-5 
 ISBN 87-423-0362-1 
 ISBN 87-423-0364-8 
 ISBN 87-423-0366-4 
 ISBN 87-423-0368-0 
 ISBN 87-423-0370-2 
 ISBN 87-423-0372-9 
 ISBN 87-423-0374-5 
 ISBN 87-423-0376-1 
 ISBN 87-423-0378-8 
 ISBN 87-423-0382-6 
 ISBN 87-423-0384-2 
 ISBN 87-423-0386-9 
 ISBN 87-423-0388-5 
 ISBN 87-423-0390-7 
 ISBN 87-423-0392-3 
 ISBN 87-423-0396-6 
 ISBN 87-423-0398-2
 Kvinder i middelalderen: Symposieforedrag, 1983, ISBN 87-87462-22-2
 Middelalderens Kirkegårde, arkæologi og antropologi – indsigt og udsyn, 1999, ISBN 87-90814-12-6
 Middelalderens verden, 2010, ISBN 9788779345300
 Søren Bitsch Christensen (red.): Middelalderbyen. Danske bystudier 1, 2004, 87 7934 094 6
 Pil Dahlerup: Dansk litteratur – Middelalder, 1998, ISBN 978-87-01-74600-7
 Peder Dam og Johnny Grandjean Gøgsig Jakobsen: Historisk-geografisk atlas. Atlas over Danmark, bd. 7, 2008, ISBN 978-87-7702-554-9
 Else Marie Gutarp: Hurusom man sig klädde. En bok om medeltida dräkt, 1995, ISBN 91-88036-17-0
 Steffen Heiberg: En ny begyndelse – Europas kulturhistorie i Middelalderen”, 2008, ISBN 9788712043386
 Ole Høiris: Antropologi i Middelalderen og Renæssancen. Kristendommen, teologien og de fremmede, 2006, ISBN 9788779342149
 Peder Hjort Jensen (red.): Klimp og kloder. Jern i middelalderens Danmark, 1999, ISBN 87-985117-2-6
 Erik Kromann (udg.): Danmarks middelalderlige annaler, 1980, ISBN 87-7500-138-1
 Henrik Lerdam: Danske middelalderforskere: en oversigt, 1998, ISBN 87-7289-485-7
 Niels Lund (red.): Norden og Europa i vikingetid og tidlig middelalder, 1994, ISBN 978-87-7289-240-5
 Hans Ole Matthiesen: Ture i middelalderens Danmark, 1999, ISBN 9788700339088
 Brian Patrick Mcguire: Den levende Middelalder, 2005, ISBN 87-02-03278-3
 Ole Mortensøn: Danske havne – en kulturhistorisk oversigt, 2004, ISBN 87-90982-23-1
 Henning Dehn Nielsen: Kirker og Klostre i Danmark, 1995, ISBN 87-7801-424-7 
 Margareta Nockert: Bockstenmannen og hans dräkt, 1997, ISBN 9185720-30-5
 Arne Nørrevang (red): Danmarks Natur, Landskabernes opståen, 1967
 Rikke Agnete Olsen: Borge i Danmark. Oversigt over danske middelalderborge, 1986, ISBN 87-583-0275-1
 Rikke Agnete Olsen m.fl.: Voldsteder i Danmark – en vejviser, 1999 ISBN 87-89224-48-5
 Kurt Petersen: Mål og vægt i Danmark, 2002, ISBN 87-502-0938-8
 Else Roesdahl: Dagligliv i Danmarks Middelalder – En arkæologisk kulturhistorie, 2. udg., 2004, ISBN 978-87-7934-106-7
 Else Roesdahl (red.): Bolig og familie i Danmarks middelalder, 2003, ISBN 87-88415-22-8
 Else Østergård: Som syet til jorden. Tekstilfund fra det Norrøne Grønland'', 2003, ISBN 87-7288-934-9

Danmarks historie